
            DE DISCIPLINĂ ŞI IMUNITĂŢI
	
	               Bucureşti, 15 februarie 2017
                  Nr. PLx.  47/2017


A V I Z 

asupra proiectului de Lege privind stimularea personalului de cercetare, inovare, dezvoltare din universităţi, în vederea impulsionării procesului de dezvoltare economico-socială şi culturală a României

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu proiectul de Lege privind stimularea personalului de cercetare, inovare, dezvoltare din universităţi, în vederea impulsionării procesului de dezvoltare economico-socială şi culturală a României, trimis cu adresa nr. PLx. 47/2017 din 1 februarie 2017, înregistrat în cadrul Comisiei juridice, de disciplină și imunități cu nr.4c-11/224/2017 din 2.02.2017.

Camera Deputaţilor este Cameră decizională, conform dispoziţiilor art. 75 alin. (1) din Constituţia României, republicată. 
Senatul a adoptat inițiativa legislativă, în condițiile articolului 75 alineatul (2) teza a III-a din Constituția României, în ședința din data de 22 decembrie 2016.

Iniţiativa are ca obiect de reglementare crearea unui cadru legal adecvat în vederea impulsionării activităților de cercetare științifică, creație, dezvoltare, inovare și transfer tehnologic în cadrul instituțiilor de învățământ superior de stat, care să permită universităților atragerea de resurse financiare din mediul economic privat. 

În şedinţa din data de 15 februarie 2017, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observații și propuneri, transmis prin adresa cu nr. 682 din data de 13.07.2016.
În urma dezbaterilor, Comisia juridică, de disciplină şi imunităţi a hotărât, în unanimitate, să acorde aviz favorabil proiectului legislativ. 
Prin obiectul de reglementare, proiectul de act normativ se încadrează în categoria legilor ordinare.
           PREŞEDINTE,                               
                                                 SECRETAR,

       Eugen NICOLICEA

    
                                         Costel Neculai DUNAVA

